Potkultura
Potkultura u sociologiji, antropologiji i naukama o kulturi definirana je kao grupa ljudi sa specifičnim sklopom ponašanja i vjerovanja koji ih odvaja od šire kulturne cjeline kojoj i sami pripadaju. Potkulture se mogu razlikovati po dobi njenih pripadnika, rasi, etnicitetu, društvenoj klasi ili spolu. Specifičnosti koje definiraju potkulturu mogu biti estetske, religijske, političke, seksualne ili kombinacija navedenih. Potkulture se obično definiraju po njihovoj odbojnosti prema vrijednostima šire kulture kojoj pripadaju.